Amoc

Amoc, Mikkâl Antti Morottaja dahje anárašgillii Kuobžâ-Saammâl Maati Mikkâl lea anáraš ráp-artista (ráppejeaddji), gii ráppe anárašgillii. Son lea riegádan juovlamánu 24. beaivve 1984 ja lea eret Anáris. Son logai media Sámi oahpahusguovddážis Anáris. Miessemánu 9. 2007 Amoc oaččui Eurohpá nuoraid dán jagi nuorra eurohpálaš -bálkkašumi.

Musihkka
Mikkâl Morottaja lea máilmmi vuosttas anárašgillii ráppejeaddji artista. Son geavaha dáiddárnama Amoc, mii boahtá sániin Aanar master of ceremony (Anára seremoniameaštir). Mikkâl álggahii ráppet suomagillii jo badjedásis, muhto molssui giela anárašgillii daningo háliidi ahte olbmot besset gullát dan.

Su bihttá Val moonam taan cooda (Vel manan dán čađa) lei máilmmi vuosttaš anárašgielat ráp-bihttá ja dat almmustuvai Mikseri.net-interneahttasiidduin. Doppe almmustuvai maid nubbi bihtá Kolle Aksu, mii gullui maid Suoma stuorámus mediain Sámi álbmotbeaivve áigge jagis 2005.

Amoc vuosttas cd-single Šaali almmustuvai juovlamánu 13. beaivve 2006. Guovvamánu 6. beaivve 2007 almmustuvai Amoc vuosttas album Amok-kaččâm, man almmustahtii Tuupa Records Oy ja goasttidii Anárašgiela searvi. Skierrus leat maid mielde Guerra Norte, sámeartista Wimme ja nubbi anárašgillii ráppejeaddji Ružže.

 Mielde skierruin 
1. Hannibal ja Soppa: "Pahat viinit" -nammasaš skieru lávllas "Kulmat huudit: Sajeh".
2. Ezkimo: "Vaa ämcee", mas lea mielde Guerra Norte bihtás "Se nimi pitää tuntee"
3. Čoaggáldatskierus "Lappi itsenäiseksi" (Mixtape Vol. 1) lávlagiin "Suusta lentää sammakoita" ja "Sankarihousut sessio"

Amoc lea mielde maid Guerra Norte-nammasaš ráp-joavkkus.

Diskografiija
Kaččâm (2007)

Troijalâš hiävuš
Šaali
Suomâráp uárjih
Čalmekäittee
Hiärásalmairikoliih feat. Hannibal, Edorf, Soppa
Amok-mielâ
Speeijâl
Amok-kaččâm feat. Ambassa
Omo sist feat. Ružže, Wimme
Nortenos legioon

 Eará siidduin 
Amoc ruovttusiiddut
Mikseri.net
Amoc skierrubuvttadanfitnodat Tuupa Records
Siida-musea siiddut anáraččain

Gáldut

Kategoriija:Sámi musihkkárat
Kategoriija:Anáraččat
Kategoriija:Riegádeamit 1984